都唔係第一次黎, 今次終於的起心寫返個食評同大家分享, 今次都係例牌叫個餐, 炒蛋+多士+叉燒通+熱奶茶.炒蛋都係一貫咁滑, 同出面D老蛋真係爭好遠, 多士厚身牛油足, 夠咬口.男朋友問點解可以咁好食, 點解其他餐廳偷唔到師, 話口未完又叫多個蛋治, 兩塊厚面包夾住勁多滑蛋, $12真係好抵食!!!臨走仲見有十幾人門口排隊, 不過咁好食, 冇辦法啦!黎呢度絕對係食快餐, 你只要放低個叉唔夠5秒就有人收, 見你差唔多食完就有人等位, 仲有好難想像佢間鋪差唔多有廿個伙計, 證明都幾好賺下